মালদায় ২০১৭ র বন্যায় ক্ষতিপূরণের টাকা নয়ছয়, কাঠগড়ায় জেলা প্রশাসন

ওয়েবডেস্ক- মালদায় ২০১৭ র (Malda Flood 2017) বন্যায় ব্যাপক ক্ষতিতে ক্ষতি পূরণের কোটি কোটি টাকা নয়ছয়ের অভিযোগ। এবার কাঠগড়ায় সরাসরি জেলা প্রশাসন (District Administration) । এর আগে CAG র দেওয়া রিপোর্ট অনুযায়ী এক পঞ্চায়েত প্রধান সহ বেশ কিছু নিচু তলার সরকারি কর্মী অফিসারের বিরুদ্ধে অভিযুক্ত হিসেবে ইঙ্গিত ছিল।

এবার হাইকোর্টের (High Court) নির্দেশে প্রায় ১৪০০ ক্ষতিগ্রস্ত আলাদা করে সরকারের থেকে ক্ষতিপূরণ পেয়েছে বলে দাবি করা হয় আদালতে।

কিন্তু ক্ষতিগ্রস্থদের তরফে RTI করা হলে যে রিপোর্ট দেওয়া হয় সেখানে একটিও ব্যাংক একাউন্টের সঙ্গে সেই ব্যক্তির কোনও যোগ নেই বলে দাবি।

এই অবস্থায় মামালকারীদের আইনজীবীদের দাবি, CAG এর আগে যে দ্বিতীয় অনুসন্ধান রিপোর্ট জমা দিয়েছে সেই রিপোর্ট তাদের দেওয়া হোক। কিন্তু CAG সেটিকে গোপনীয় নথি বলে দাবি করে দিতে আপত্তি জানায়।

আরও পড়ুন- ১০০ শতাংশ SIR-কাজ সম্পূর্ণ, নজির গড়ল মুর্শিদাবাদের বেলডাঙা

আবেদনকারীর আইনজীবী বক্তব্য, গোটা জেলার অন্তত ৮০ টি পঞ্চায়েতের প্রধান সহ সরকারি অফিসাররা প্রায় ১০০ কোটির ওই দুর্নীতিতে জড়িত। রাজ্যের সঙ্গে বোঝাপড়া করে ক্যগ ওই রিপোর্ট প্রকাশ্যে আনতে চাইছে না। আগামী ১৫ ডিসেম্বর মামলার পরবর্তী শুনানি। ওইদিন এই গোপনীয় নথি সংক্রান্ত দাবি নিয়ে ক্যাগের অবস্থান জানাতে হবে আদালতে।

দেখুন খবর-